ai4bharat/Pralekha huggingface dataset:
ആഭ്യന്തരകാര്യ മന്ത്രാലയം
കോവിഡ് 19: അന്യ സംസ്ഥാനങ്ങളിൽ നിന്നുള്ള തൊഴിലാളികൾക്കും വിദ്യാർത്ഥികൾക്കും സാമൂഹ്യ അകലം പാലിക്കുന്നതിനുള്ള ക്രമീകരണങ്ങൾ ഒരുക്കണമെന്ന് കേന്ദ്ര ആഭ്യന്തര മന്ത്രാലയം സംസ്ഥാനങ്ങളോടും കേന്ദ്ര ഭരണ പ്രദേശങ്ങളോടും ആവശ്യപ്പെട്ടു
കോവിഡ് 19ന്റെ പശ്ചാത്തലത്തിൽ അന്യ സംസ്ഥാനങ്ങളിൽ നിന്നുള്ള കാർഷിക, വ്യവസായ തൊഴിലാളികൾ, മറ്റ് അസംഘടിത മേഖലയിലെ തൊഴിലാളികൾ എന്നിവർക്ക് 21 ദിവസത്തെ ദേശവ്യാപകമായ ലോക്ക് ഡൌൺ കാലയളവിൽ ഭക്ഷണം, താമസസൗകര്യം എന്നിവ ഉൾപ്പടെയുള്ള സൗകര്യങ്ങൾ ഉറപ്പാക്കാൻ ഉടനെ നടപടി സ്വീകരിക്കണമെന്ന് കേന്ദ്ര ആഭ്യന്തര മന്ത്രാലയം . ഇത് സംബന്ധിച്ച് കേന്ദ്ര ആഭ്യന്തര സെക്രട്ടറി സംസ്ഥാനങ്ങൾക്കും കേന്ദ്ര ഭരണപ്രദേശങ്ങൾക്കും കത്തെഴുതി. അതുപോലെ തന്നെ, അന്യ സംസ്ഥാനങ്ങളിൽ നിന്നുള്ള വിദ്യാർത്ഥികൾ, ജോലി ചെയ്യുന്ന വനിതകൾ എന്നിവരെ നിലവിൽ അവർ താമസിക്കുന്ന സ്ഥലങ്ങളിൽ തന്നെ തുടരാൻ അനുവദിക്കുന്നെണ്ടെന്നു ഉറപ്പാക്കാൻ നടപടികൾ സ്വീകരിക്കണമെന്നും നിർദേശിക്കുന്നു.
അസംഘടിതമേഖലയിലെ തൊഴിലാളികൾക്ക് അടിസ്ഥാന ആവശ്യങ്ങളായ ഭക്ഷണം, ശുദ്ധമായ കുടിവെള്ളം, വൃത്തിയുള്ള താമസസൗകര്യം എന്നിവ ഉറപ്പാക്കാൻ എൻ ജി ഒകൾ ഉൾപ്പടെയുള്ള വിവിധ ഏജൻസികളുടെ സഹായം തേടുന്നതിനെകുറിച്ച് ആലോചിക്കാമെന്നും മന്ത്രാലയം അറിയിച്ചു.
കൂടാതെ പൊതു വിതരണ സമ്പ്രദായത്തിലൂടെയും മറ്റും സൗജന്യമായി ഭക്ഷ്യ ധാന്യങ്ങൾ ഉൾപ്പെടെയുള്ള അവശ്യ സാധനങ്ങൾ ലഭ്യമാക്കാൻ ഗവണ്മെന്റ് നടപ്പാക്കി വരുന്ന വിവിധ നടപടികളെകുറിച്ച് ഇവരെ ബോധവാന്മാരാക്കണമെന്നും നിർദ്ദേശിക്കുന്നു. ഇതിലൂടെ ഇവരുടെ ഒഴിവാക്കാൻ കഴിയുന്ന സഞ്ചാരം തടയാൻ സാധിക്കുമെന്നും മന്ത്രാലയം അറിയിക്കുന്നു.
പ്രതിരോധ നടപടികൾ സ്വീകരിച്ച് നിലവിലെ താമസ സ്ഥലങ്ങളിൽ തുടരാൻ കഴിയും വിധം വിദ്യാർത്ഥികൾ, വർക്കിംഗ് വിമൻസ് ഹോസ്റ്റലുകളിൽ താമസിക്കുന്നവർ എന്നിവർക്കായി ഹോട്ടലുകൾ, വാടക താമസസൗകര്യങ്ങൾ, ഹോസ്റ്റലുകൾ എന്നിവ തുടർന്ന് പ്രവർത്തിക്കുന്നതായും ഭക്ഷണം ഉൾപ്പടെയുള്ളവ ലഭ്യമാക്കുന്നുവെന്നും സംസ്ഥാനങ്ങളും കേന്ദ്ര ഭരണ പ്രദേശങ്ങളും ഉറപ്പു വരുത്തണമെന്നും മന്ത്രാലയം നിർദ്ദേശിക്കുന്നു.
RRTN/IE/SKY
(
ഷിപ്പിങ് മന്ത്രാലയം
കേന്ദ്ര തുറമുഖ, ഷിപ്പിംഗ്, ജലഗതാഗത മന്ത്രി കൊച്ചി കപ്പൽ ശാലയുടെ പ്രവർത്തനം അവലോകനം ചെയ്തു
ന്യൂഡൽഹി, ഒക്ടോബർ 31, 2021
കേന്ദ്ര തുറമുഖ, ഷിപ്പിംഗ്, ജലഗതാഗത മന്ത്രി ശ്രീ സർബാനന്ദ സോനോവാൾ, കൊച്ചിൻ ഷിപ്പ്യാർഡ് ലിമിറ്റഡിന്റെ  പ്രവർത്തനവും പുരോഗതിയും ഇന്ന് അവലോകനം ചെയ്തു. ചെയർമാനും മാനേജിംഗ് ഡയറക്ടറുമായ ശ്രീ മധു എസ് നായരും മറ്റ് മുതിർന്ന ഉദ്യോഗസ്ഥരും കൂടിക്കാഴ്ചയിൽ സന്നിഹിതരായിരുന്നു.
തദ്ദേശീയ വിമാനവാഹിനിക്കപ്പലിന്റെ രണ്ടാം സമുദ്ര പരീക്ഷണ വേളയിൽ സന്ദർശനത്തിനെത്തിയ മന്ത്രിയും മുതിർന്ന ഉദ്യോഗസ്ഥരും കൊച്ചി കപ്പൽ ശാല നിർമ്മിക്കുന്ന തദ്ദേശീയ വിമാനവാഹിനിക്കപ്പലിന്റെ നിർമ്മാണ പുരോഗതി ഇന്ത്യൻ നാവികസേനയിലെ ഉന്നത ഉദ്യോഗസ്ഥർക്കൊപ്പം അവലോകനം ചെയ്തു. CSLലെ ഉന്നത ഉദ്യോഗസ്ഥരും സന്നിഹിതരായിരുന്നു.
(Visitor Counter : 130
വാര്ത്താവിനിമയ, വിവരസാങ്കേതികവിദ്യാ മന്ത്രാലയം
കേരള തപാല് സര്ക്കിള് ഡാക്ക് അദാലത്ത് നവംബര് 23 ന്
കേരള തപാല് സര്ക്കിളിന്റെ 108-ാമത് ഡാക്ക് അദാലത്ത് 2021 നവംബര് 23 ന് രാവിലെ 11 മണിക്ക് കേരള സര്ക്കിളിലെ തിരുവനന്തപുരം -695033, ചീഫ് പോസ്റ്റ് മാസ്റ്റര് ജനറലിന്റെ കാര്യാലയത്തില് ഗൂഗിള് മീറ്റ് പ്ലാറ്റ്ഫോം വഴി ഓണ്ലൈനായി നടത്തും.
കൗണ്ടര് സര്വീസസ്, സേവിംഗ്സ് ബാങ്ക്, മണി ഓര്ഡറുകള് എന്നിവയടക്കമുള്ള തപാല് സേവനങ്ങളുമായി ബന്ധപ്പെട്ട പരാതികള്, നിവേദനങ്ങള്, തര്ക്കങ്ങള് എന്നിവ അദാലത്തില് പരിഗണിക്കും.
ഡാക്ക് അദാലത്തിന് മുമ്പായി കേസുകള് ഫയല് ചെയ്യാന്, മൊബൈല് നമ്പര് ഉള്പ്പെടെയുള്ള അപേക്ഷ / പരാതി aspcsco.keralapost[at]gmail[dot]com , cpmg_ker@indiapost.gov.in എന്നീ ഇമെയില് വിലാസങ്ങളില്, 'CIRCLE DAK ADALAT- QE September 2021' എന്ന വിഷയം രേഖപ്പെടുത്തി, ശ്രീമതി.എം.ബിന്ദു, അസിസ്റ്റന്റ് ഡയറക്ടര് , ഓഫീസ് ഓഫ് ചീഫ് പോസ്റ്റ് മാസ്റ്റര് ജനറല്, കേരള സര്ക്കിള്, തിരുവനന്തപുരം 695033 എന്ന വിലാസത്തില് അഭിസംബോധന ചെയ്യണം.
ഡാക്ക് അദാലത്തില് പരിഗണിക്കുന്നതിനുള്ള പരാതികള് നവംബര് 20 നോ അതിനുമുമ്പോ, മുകളിലുള്ള ഇമെയില് ഐഡിയില് സമര്പ്പിക്കണം. മുന് അദാലത്തുകളില് സ്വീകരിച്ച പരാതികളും അപേക്ഷകളും നിലവിലെ അദാലത്തില് പരിഗണിക്കില്ല. മീറ്റിംഗ് ഐഡിയും പാസ്വേഡും  അപേക്ഷകനെ നേരിട്ട് അറിയിക്കും.
(Visitor Counter : 44
ഭൗമശാസ്ത്ര മന്ത്രാലയം
ഫോനി ചുഴലിക്കാറ്റ് അതിതീവ്രതയാര്ജ്ജിക്കുന്നു : ഒഡീഷ, പശ്ചിമ ബംഗാള്, ആന്ധ്രാതീരം എന്നിവിടങ്ങളില് ജാഗ്രതാ നിര്ദ്ദേശം
തെക്ക് കിഴക്കന് ബംഗാള് ഉള്ക്കടലില് രൂപം കൊണ്ട ഫോനി ചുഴലിക്കാറ്റ് ഇന്ന് ഉച്ചയോടെ ഒഡീഷയിലെ പുരിക്ക് 800 കിലോമീറ്റര് തെക്കും ആന്ധ്രാ പ്രദേശിലെ വിശാഖപട്ടണത്തിന് 620 കിലോമീറ്റര് തെക്ക്-തെക്ക് കിഴക്കുമായി നിലകൊള്ളുകയാണ്. അടുത്ത 12 മണിക്കൂറിനുള്ളില് ഇത് അതിതീവ്രതയാര്ജ്ജിച്ച് വടക്ക് പടിഞ്ഞാറന് ദിശയിലേക്ക് നീങ്ങി നാളെ  വൈകിട്ടോടെ ഒഡീഷയിലെ ഗോപാല്പൂരിനും ചാന്ദ്ബാലി ക്കുമിടയില് തീരം കടക്കുമെന്ന് കേന്ദ്ര ഭൗമശാസ്ത്ര മന്ത്രാലയം അറിയിച്ചു. ചുഴലിക്കാറ്റിന്റെ വേഗം മണിക്കൂറില് 175 മുതല് 205 വരെ കി.മീ. ആകാന് സാധ്യതയുണ്ട്.
ഇതിന്റെ ഭാഗമായി വടക്കന് ആന്ധ്രാ പ്രദേശ്, ഒഡീഷ, പശ്ചിമ ബംഗാള് എന്നിവിടങ്ങളില് മെയ് 4 വരെ കനത്ത മഴയ്ക്ക് സാധ്യതയുണ്ട്. കാറ്റിന്റെ വേഗം മണിക്കൂറില് 145 മുതല് 170 കി.മീ വരെ ആയേക്കും. തമിഴ്നാട്, പുതുച്ചേരി, ദക്ഷിണ ആന്ധ്ര തീരങ്ങളിലും ബംഗാള് ഉള്ക്കടലിലെ തെക്ക് പടിഞ്ഞാറന് മേഖലയിലും കടല് പ്രക്ഷുബ്ധമായിരിക്കും. ചുഴലിക്കാറ്റ് കരയ്ക്ക് കയറുന്ന വേളയില് വേലിയേറ്റത്തെ തുടര്ന്ന് ഒഡീഷയിലെ ഗഞ്ചം, ഖുര്ദ്ദ, പുരി, ജഗത്സിംഗ്പൂര് ജില്ലകളിലെ താഴ്ന്ന പ്രദേശങ്ങളില് വെള്ളം കയറാന് ഇടയുണ്ട്.
(ഒഡീഷയിലെ കേന്ദ്രപ്പാറ, ഭദ്രക്, ജാജ്പൂര്, ബാലസോര്, പശ്ചിമ ബംഗാളിലെ പശ്ചിമ മേദ്രിപൂര്, തെക്ക്, വടക്ക് 24 ഫര്ഗനാസ്, ഹൗറ, ഹൂഗ്ലി, കൊല്ക്കത്ത ജില്ലകള്, ആന്ധ്രാപ്രദേശിലെ ശ്രീകാകുളം, വിജയനഗരം ജില്ലകള് എന്നിവിടങ്ങളില് ചുഴലിക്കാറ്റ് നാശം വിതയ്ക്കാന് ഇടയുണ്ട്. ഇവിടങ്ങളിലെ താഴ്ന്ന പ്രദേശങ്ങളില് നിന്ന് ജനങ്ങളെ ഒഴിപ്പിക്കുന്നതുള് പ്പെടെയുള്ള നടപടികള് കൈക്കൊള്ളുവാന് നിര്ദ്ദേശം നല്കിയിട്ടുണ്ട്.
ആഭ്യന്തരകാര്യ മന്ത്രാലയം
കോവിഡ് -19 :രാജ്യത്തുടനീളം ഓക്സിജന് സിലിണ്ടറുകളുടെ ലഭ്യത ഉറപ്പാക്കണമെന്ന് സംസ്ഥാനങ്ങളോട് കേന്ദ്രം
(കോവിഡ് രോഗവ്യാപനത്തിന്റെ പശ്ചാത്തലത്തില് രാജ്യത്തുടനീളം ഓക്സിജന് സിലിണ്ടറുകളുടെ ലഭ്യത ഉറപ്പാക്കണമെന്ന് കേന്ദ്ര ആഭ്യന്തരസെക്രട്ടറി ശ്രീ അജയ് ഭല്ല സംസ്ഥാനങ്ങള്ക്ക് നിര്ദേശം നല്കി. രാജ്യത്തെ അവശ്യസാധനങ്ങളുടെ ലഭ്യത ഉറപ്പാക്കുന്നതിന്റെ ഭാഗമായിട്ടാണ് കേന്ദ്ര ആഭ്യന്തരസെക്രട്ടറി സംസ്ഥാന ചീഫ് സെക്രട്ടറിമാര്ക്ക് രേഖാമൂലം ഈ നിര്ദേശം നല്കിയത്. ലോകാരാഗ്യസംഘടനയുടെ പട്ടികയിലും ദേശീയപട്ടികയിലും അവശ്യസാധന വിഭാഗത്തിലാണ് ഓക്സിജന് സിലിണ്ടറുകളെ ഉള്പ്പെടുത്തിയിട്ടുള്ളത്.
കോവിഡിനെ തുടര്ന്ന് പ്രഖ്യാപിച്ച അടച്ചപൂട്ടല് സാഹചര്യത്തില് കേന്ദ്ര, സംസ്ഥാന, കേന്ദ്രഭരണപ്രദേശങ്ങളിലെ ഭരണകൂടങ്ങള് സ്വീകരിക്കേണ്ട പുതുക്കിയ മാര്ഗനിര്ദേശങ്ങളും ആഭ്യന്തരമന്ത്രാലയം പുറത്തിറക്കിയിരുന്നു. കഴിഞ്ഞ മാസം 24 ന് പുറത്തിറക്കിയ മാര്ഗരേഖകളോട് അനുബന്ധിച്ച് മാർച്ച് 25, 26, ഏപ്രില് 2,3 തിയതികളില് പരിഷ്കരിച്ച മാര്ഗരേഖകള് കൂടി ഉള്പ്പെടുത്തി പുറത്തിറക്കിയ പുതിയ മാര്ഗരേഖയാണ് ഇനി പാലിക്കേണ്ടത്.
ഇതനുസരിച്ച് മെഡിക്കല് ഉപകരണങ്ങള് ഉണ്ടാക്കുന്ന യൂണിറ്റുകള്ക്ക് പ്രവര്ത്തനാനുമതി നല്കി. ഇത്തരം യൂണിറ്റുകളുടെ പ്രവര്ത്തനത്തിന് ആവശ്യമായ അസംസ്കൃത വസ്തുക്കളേയും തൊഴിലാളികളേയും എത്തിക്കുക, ആശുപത്രികളുടെ അടിസ്ഥാനസൗകര്യ വികസനപ്രവര്ത്തനങ്ങള് എന്നിവക്കും അനുമതി നല്കി. ഇതുമായി ബന്ധപ്പെട്ട സാധനങ്ങളുടെയും തൊഴിലാളികളുടെയും അന്തർസംസ്ഥാന ഗതാഗതവും അനുവദിച്ചിട്ടുണ്ട്.
ഇത്തരം പ്രവര്ത്തികള് നടത്തുമ്പോള് കൃത്യമായ മാനദണ്ഡം പാലിക്കണമെന്ന നിര്ദേശവുമുണ്ട്. ശുചിത്വപൂര്ണമായ സാഹചര്യവും സാമൂഹ്യഅകലവും നിര്ബന്ധമായും പാലിക്കപ്പെടണം. ഇത് ഉറപ്പാക്കേണ്ടത് ബന്ധപ്പെട്ട സ്ഥാപന ഉടമകളുടെ ഉത്തരവാദിത്വമാണ്.
ഓക്സിജന് സിലിണ്ടറുകളുടെ വിതരണം ഉള്പ്പെടെയുള്ള കാര്യങ്ങളില് ജില്ലാ ഭരണകൂടവും ബന്ധപ്പെട്ട ഏജന്സികളും മേല്മാനദണ്ഡങ്ങളെ കുറിച്ച് ബോധ്യമുള്ളവരായിരിക്കണം.
ഇലക്ട്രോണിക്സ് & ഐ.ടി മന്ത്രാലയം
“ഇന്ത്യയിൽ സെമികണ്ടക്ടറുകളുടെയും ഡിസ്പ്ലേകളുടെയും നിർമാണ ആവാസവ്യവസ്ഥാവികസനത്തിനുള്ള പദ്ധതി”യിൽ മാറ്റംവരുത്തുന്നതിനു കേന്ദ്രമന്ത്രിസഭയുടെ അംഗീകാരം
സാങ്കേതികസംവിധാനങ്ങളിലുടനീളമുള്ള സെമികണ്ടക്ടർ ഫാബുകൾക്കും കോമ്പൗണ്ട് സെമികണ്ടക്ടറുകൾ, പാക്കേജിങ്, സെമികണ്ടക്ടറുകൾക്കായുള്ള മറ്റു സൗകര്യങ്ങൾ എന്നിവയ്ക്കും 50% ആനുകൂല്യം
ഇന്ത്യയിൽ സെമികണ്ടക്ടറുകളുടെയും ഡിസ്പ്ലേകളുടെയും നിർമാണ ആവാസവ്യവസ്ഥാവികസനത്തിനുള്ള പദ്ധതിയുടെ ഭാഗമായി ഇനിപ്പറയുന്ന മാറ്റങ്ങൾക്കു പ്രധാനമന്ത്രി നരേന്ദ്രമോദിയുടെ അധ്യക്ഷതയിൽ ചേർന്ന കേന്ദ്രമന്ത്രിസഭായോഗം അനുമതി നൽകി.
i. രാജ്യത്തു സെമികണ്ടക്ടർ ഫാബുകൾ സ്ഥാപിക്കുന്നതിനുള്ള പദ്ധതിപ്രകാരമുള്ള എല്ലാ സാങ്കേതിക നോഡുകൾക്കും ഏകീകൃതാടിസ്ഥാനത്തിൽ പദ്ധതിച്ചെലവിന്റെ 50% ധനസഹായം.
ii. ഡിസ്പ്ലേ ഫാബുകൾ സജ്ജീകരിക്കുന്നതിനുള്ള പദ്ധതിപ്രകാരം ഏകീകൃതാടിസ്ഥാനത്തിൽ പദ്ധതിച്ചെലവിന്റെ 50% ധനസഹായം.
iii. രാജ്യത്തു കോമ്പൗണ്ട് സെമികണ്ടക്ടറുകൾ/സിലിക്കൺ ഫോട്ടോണിക്സ് /സെൻസർ ഫാബ്, സെമികണ്ടക്ടർ എടിഎംപി/ഒഎസ്എടി സൗകര്യങ്ങൾ സ്ഥാപിക്കുന്നതിനുള്ള പദ്ധതിപ്രകാരം ഏകീകൃതാടിസ്ഥാനത്തിൽ മൂലധനച്ചെലവിന്റെ 50% ധനസഹായം. ഇതുകൂടാതെ, പദ്ധതിപ്രകാരം ലക്ഷ്യമിടുന്ന സാങ്കേതികവിദ്യകളിൽ ഡിസ്ക്രീറ്റ് സെമികണ്ടക്ടർ ഫാബുകളും ഉൾപ്പെടുന്നു.
പരിഷ്കരിച്ച പദ്ധതിപ്രകാരം, സെമികണ്ടക്ടർ ഫാബുകൾ സജ്ജീകരിക്കുന്നതിനായി എല്ലാ സാങ്കേതിക നോഡുകളിലും പദ്ധതിച്ചെലവിന്റെ 50% ഏകീകൃത ധനസഹായം നൽകും. കോമ്പൗണ്ട് സെമികണ്ടക്ടറുകൾക്കും നവീനമായ പാക്കേജിങ്ങിനും യോജിച്ച സാങ്കേതികവിദ്യയും പ്രകൃതവും കണക്കിലെടുത്ത്, കോമ്പൗണ്ട് സെമികണ്ടക്ടറുകൾ/സിലിക്കൺ ഫോട്ടോണിക്സ്/സെൻസറുകൾ/ ഡിസ്ക്രീറ്റ് സെമികണ്ടക്ടർ ഫാബുകൾ, എടിഎംപി/ഒഎസ്എടി എന്നിവ സ്ഥാപിക്കാൻ പരിഷ്കരിച്ച പദ്ധതി ഏകീകൃതാടിസ്ഥാനത്തിൽ മൂലധനച്ചെലവിന്റെ 50% ധനസഹായം നൽകും.
രാജ്യത്തു ഫാബുകൾ സ്ഥാപിക്കുന്നതിനായി ആഗോളതലത്തിൽ സെമികണ്ടക്ടർ മേഖലയിൽ പ്രവർത്തിക്കുന്നവർക്ക് ഈ പദ്ധതി ആകർഷകമാണ്. പരിഷ്കരിച്ച പദ്ധതി രാജ്യത്തു സെമികണ്ടക്ടർ-ഡിസ്പ്ലേ നിർമാണത്തിനുള്ള നിക്ഷേപം വേഗത്തിലാക്കും. നിക്ഷേപകരുമായി നടത്തിയ ചർച്ചയുടെ അടിസ്ഥാനത്തിൽ, ആദ്യ സെമികണ്ടക്ടർ നിർമാണസൗകര്യങ്ങൾ സ്ഥാപിക്കുന്നതിനുള്ള പ്രവർത്തനങ്ങൾ ഉടൻ ആരംഭിക്കുമെന്നാണു പ്രതീക്ഷ.
ഇന്ത്യയിൽ സെമികണ്ടക്ടറുകളുടെയും ഡിസ്പ്ലേകളുടെയും നിർമാണ ആവാസവ്യവസ്ഥാവികസനത്തിനുള്ള പദ്ധതിയുടെ നോഡൽ ഏജൻസിയായ ഇന്ത്യ സെമികണ്ടക്ടർ മിഷനു നിർദേശങ്ങൾ നൽകാൻ വ്യവസായ-പഠന, ഗവേഷണമേഖലകളിലെ ആഗോള വിദഗ്ധർ ഉൾപ്പെടുന്ന ഉപദേശകസമിതിക്കു രൂപംനൽകി. സിലിക്കൺ സെമികണ്ടക്ടർ ഫാബുകൾ/സിലിക്കൺ ഫോട്ടോണിക്സ്/സെൻസറുകൾ/ഡിസ്ക്രീറ്റ് സെമികണ്ടക്ടർ ഫാബുകൾ, എടിഎംപി/ഒസാറ്റ് എന്നിവയുടെ എല്ലാ സാങ്കേതിക സംവിധാനങ്ങൾക്കും ഉപദേശകസമിതി ഏകകണ്ഠമായി ശുപാർശചെയ്ത ഏകീകൃത പിന്തുണയ്ക്കു ഗവണ്മെന്റ് അംഗീകാരം നൽകിയിട്ടുണ്ട്. ഓട്ടോമോട്ടീവ്, ഊർജം, ടെലികോം ആപ്ലിക്കേഷനുകൾവഴി 45എൻഎമ്മിനും അതിനുമുകളിലും ഉള്ള സാങ്കേതികവിദ്യാനോഡുകൾക്ക് ഉയർന്ന ആവശ്യകതയാണുള്ളത്. മാത്രമല്ല, ആകെയുള്ള സെമികണ്ടക്ടർവിപണിയുടെ 50 ശതമാനമാണ് ഈ മേഖല.
-ND-
(Visitor Counter : 93
സ്ഥിതിവിവര, പദ്ധതി നിര്വഹണ മന്ത്രാലയം
ഇന്ത്യയിലെ ശമ്പള റിപ്പോർട്ടിംഗ് - ഒരു ഔദ്യോഗിക തൊഴിൽ കാഴ്ചപ്പാട്
(ന്യൂ ഡൽഹി: ജനുവരി 25, 2021
കേന്ദ്ര സ്ഥിതിവിവര-പദ്ധതി നിർവ്വഹണ മന്ത്രാലയത്തിന് കീഴിലെ ദേശീയ സ്റ്റാറ്റിസ്റ്റിക്കൽ ഓഫീസ്, 2017 സെപ്റ്റംബർ മുതൽ 2021 നവംബർ വരെയുള്ള കാലയളവിൽ രാജ്യത്തിന്റെ തൊഴിൽ വീക്ഷണത്തെപ്പറ്റിയുള്ള പത്രക്കുറിപ്പ് പുറത്തിറക്കി. തെരഞ്ഞെടുക്കപ്പെട്ട ഗവൺമെന്റ് ഏജൻസികൾക്ക് ലഭ്യമായ ഭരണപരമായ രേഖകളുടെ അടിസ്ഥാനത്തിൽ ചില നിശ്ചിത മേഖലകളിലെ പുരോഗതി വിലയിരുത്തുന്നതാണ് ഈ റിപ്പോർട്ട്. ഇത് സംബന്ധിച്ച വിശദമായ കുറിപ്പ് അനുബന്ധമായി ചേർത്തിരിക്കുന്നു.
വിശദമായ കുറിപ്പിന് ഇവിടെ ക്ലിക്ക് ചെയ്യുക
പഴ്സണല്, പബ്ലിക് ഗ്രീവന്സസ് ആന്റ് പെന്ഷന്സ് മന്ത്രാലയം
ഭരണപരിഷ്ക്കാര പൊതുജന പരാതികൾ  വകുപ്പിന്റെ കോവിഡ്-19 പരാതികളുമായി ബന്ധപ്പെട്ട ദേശീയ നിരീക്ഷണ ഡാഷ്ബോര്ഡ് ഡോ: ജിതേന്ദ്രസിംഗ് ഉദ്ഘാടനം ചെയ്തു
കോവിഡ്-19 പരാതികളുമായി ബന്ധപെട്ട് ഡി .എ.ആര്.പി.ജിയുടെ ദേശീയ നിരീക്ഷണ ഡാഷ്ബോര്ഡ് കേന്ദ്ര പേഴ്സണല് പൊതുജന പരിഹാര പെന്ഷന് സഹമന്ത്രി ഡോ: ജിതേന്ദ്ര സിംഗ് ഇന്ന് ഉദ്ഘാടനം ചെയ്തു. ദേശീയ നിരീക്ഷണ ഡാഷ്ബോര്ഡ് വികസിപ്പിച്ച് നടപ്പാക്കുന്നത് https://darpg.gov.in ലാണ്. കോവിഡ്-19 മായി ബന്ധപ്പെട്ട് കേന്ദ്രീകൃത പൊതുജന പരാതി പരിഹാര നിരീക്ഷണ സംവിധാനത്തില്  എല്ലാ മന്ത്രാലയങ്ങള്/വകുപ്പുകള്/സംസ്ഥാനങ്ങള്/കേന്ദ്ര ഭരണപ്രദേശങ്ങളുമായി ബന്ധപെട്ട പരാതികൾ ഡി.എ.ആര്.പി.ജിയുടെ സാങ്കേതികവിദഗ്ധര് മുന്ഗണനാടിസ്ഥാനത്തില് നീരക്ഷിക്കും. ഡി.എ.ആര്.പി.ജി ദേശീയ നിരീക്ഷണ ഡാഷ്ബോര്ഡ് വികസിപ്പിച്ച്
കോവിഡ്-19 പരാതികളില് സമയബദ്ധിതമായ പരിഹാരം ഉറപ്പാക്കുകന്നതിനാണ് മോദി ഗവണ്മെന്റ് പരിശ്രമിക്കുന്നതെന്നും എല്ലാ മന്ത്രാലയങ്ങള്ക്കും/വകുപ്പുകള്ക്കും ഈ പരാതികളുടെ മുന്ഗണനാക്രമം നിശ്ചയിക്കാനും മൂന്നുദിവസത്തിനുള്ളില് അവയ്ക്ക് പരിഹാരം ലഭ്യമാക്കാനും നിര്ദ്ദേശം നല്കിയിട്ടുള്ളതായും ഈ അവസരത്തില് സംസാരിക്കവേ ഡോ: ജിതേന്ദ്രസിംഗ് പറഞ്ഞു. ആദ്യ ദിവസം ലഭിച്ച കേന്ദ്ര ഗവണ്മെന്റിന്റെ 262 പരാതികളും സംസ്ഥാന ഗവണ്മെന്റുകളുടെ 83 പരാതികളിലും താന് നേരിട്ട് തന്നെ അവലോകനം ചെയ്യുകയും ഡി.എ.ആര്.പി.ജിയിലെ ഉദ്യോഗസ്ഥര്ക്ക് വേണ്ട നടപടികൾ സ്വീകരിക്കാൻ നിര്ദ്ദേശം നല്കിയതായും അദ്ദേഹം പറഞ്ഞു.
(ദേശീയ നിരീക്ഷണ ഡാഷ്ബോര്ഡ് ഉദ്ഘാടനം ചെയ്ത് ആദ്യദിവസം ആരോഗ്യ കുടുംബക്ഷേമന്ത്രാലയത്തില് നിന്ന് 43ഉം, വിദേശകാര്യ മന്ത്രാലയത്തില് നിന്ന് 31ഉം ധനകാര്യ മന്ത്രാലയത്തില് നിന്ന് 26ഉം പരാതികള് ലഭിച്ചു. സമ്പര്ക്കവിലക്ക് സൗകര്യങ്ങളെക്കുറിച്ചുള്ള പരാതികള്, അടച്ചിടല് പാലിക്കാത്തതുമായി ബന്ധപ്പെട്ട പരാതികള്, അവശ്യവസ്തുക്കളുടെ വിതരണം സംബന്ധിച്ച പരാതികള്, പരീക്ഷ സംബന്ധിച്ച പരാതികള്, വായ്പകളുടെ പലിശയുടെ പുനക്രമീകരണം സംബന്ധിച്ച പരാതികള്, വിദേശരാജ്യങ്ങളില് നിന്നുള്ള ഒഴിപ്പിക്കല് അഭ്യര്ത്ഥനകള് എന്നിവയാണ്. പ്രതിദിനാടിസ്ഥാനത്തില് ഗവണ്മെന്റിന്റെ മുതിര്ന്ന തലത്തിലുള്ള ഉദ്യോഗസ്ഥര് പോര്ട്ടല് നീരീക്ഷിക്കും. ഡി.എ.ആര്.പി.ജി സെക്രട്ടറിയേയും അദ്ദേഹത്തിന്റെ ഉദ്യോഗസ്ഥടീമിനെയും ദേശീയ കോവിഡ്-19 നിരീക്ഷണ ഡാഷ്ബോര്ഡ് ആരംഭിച്ചതിന് ഡോ: ജിതേന്ദ്ര സിംഗ് അഭിനന്ദിച്ചു.
ഡി.എ.ആര്.പി.ജി സെക്രട്ടറി ഡോ: ക്ഷത്രപതി ശിവജി, ഡി.എ.ആര്.പി.ജി അഡീഷണല് സെക്രട്ടറി വി. ശ്രീനിവാസ്, ജോയിന്റ് സെക്രട്ടറിമാരായ ശ്രീമതി ജയാ ദൂബൈ, എന്.ബി.എസ് രാജ്പുത് എന്നിവരോടൊപ്പം വകുപ്പിലെ മുതിര്ന്ന ഉദ്യോഗസ്ഥരും വിഡിയോ കോണ്ഫറന്സിംഗ് സൗകര്യത്തിലൂടെ നടന്ന ഉദ്ഘാടനചടങ്ങില് സംബന്ധിച്ചു.
പ്രധാനമന്ത്രിയുടെ ഓഫീസ്
പിഎം കെയേഴ്സ് ഫണ്ടിന്റെ ബോർഡ് ഓഫ് ട്രസ്റ്റി യോഗത്തിൽ പ്രധാനമന്ത്രി അധ്യക്ഷത വഹിച്ചു
പിഎം കെയേഴ്സിലേക്ക് പൂർണ്ണമനസ്സോടെ സംഭാവന ചെയ്തതിന് രാജ്യത്തെ ജനങ്ങളെ പ്രധാനമന്ത്രി അഭിനന്ദിച്ചു
ദുരിതാശ്വാസ സഹായത്തിലൂടെ മാത്രമല്ല, ലഘൂകരണ നടപടികളിലൂടെയും ശേഷി വർധിപ്പിക്കുന്നതിലൂടെയും അടിയന്തര സാഹചര്യങ്ങളിലും ദുരിത സാഹചര്യങ്ങളിലും പ്രതികരിക്കുക എന്ന വലിയ കാഴ്ചപ്പാടോടെ പ്രവർത്തിക്കാനും പിഎം കെയേഴ്സ് ശ്രദ്ധിക്കുന്നു
സുപ്രീം കോടതി മുൻ ജഡ്ജി ജസ്റ്റിസ് കെ.ടി. തോമസ്, മുൻ ഡെപ്യൂട്ടി സ്പീക്കർ ശ്രീ കരിയ മുണ്ട, ശ്രീ രത്തൻ ടാറ്റ എന്നിവർ പിഎം കെയേഴ്സ് ഫണ്ടിന്റെ ട്രസ്റ്റികളായി ചേർന്നു
പ്രധാനമന്ത്രി ശ്രീ നരേന്ദ്ര മോദി 20.09.2022 ന് പിഎം കെയർസ് ഫണ്ടിന്റെ ബോർഡ് ഓഫ് ട്രസ്റ്റികളുടെ യോഗത്തിൽ അധ്യക്ഷത വഹിച്ചു.
4345 കുട്ടികളെ പിന്തുണയ്ക്കുന്ന പിഎം കെയേഴ്സ് ഫോർ ചിൽഡ്രൻസ് സ്കീം ഉൾപ്പെടെ പിഎം കെയേഴ്സ് ഫണ്ടിന്റെ സഹായത്തോടെ നടത്തിയ വിവിധ സംരംഭങ്ങളെക്കുറിച്ചുള്ള അവതരണം നടന്നു . രാജ്യത്തിന് നിർണായകമായ ഒരു സമയത്ത് ഫണ്ട് വഹിച്ച പങ്കിനെ ട്രസ്റ്റികൾ അഭിനന്ദിച്ചു. പിഎം കെയർസ് ഫണ്ടിലേക്ക് പൂർണ്ണമനസ്സോടെ സംഭാവന ചെയ്തതിന് രാജ്യത്തെ ജനങ്ങളെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
ദുരിതാശ്വാസ സഹായത്തിലൂടെ മാത്രമല്ല, ലഘൂകരണ നടപടികളും ശേഷി വർധിപ്പിക്കലും കൂടിയായതിനാൽ അടിയന്തര സാഹചര്യങ്ങളിലും ദുരിത സാഹചര്യങ്ങളിലും ഫലപ്രദമായി പ്രതികരിക്കുന്നതിന് പിഎം കെയേഴ്സിന് വലിയ കാഴ്ചപ്പാടുണ്ടെന്ന് ചർച്ചയിൽ വിലയിരുത്തപ്പെട്ടു.
പിഎം കെയർസ് ഫണ്ടിന്റെ അവിഭാജ്യ ഘടകമായി മാറിയതിന് ട്രസ്റ്റികളെ പ്രധാനമന്ത്രി സ്വാഗതം ചെയ്തു.
യോഗത്തിൽ പിഎം കെയർസ് ഫണ്ടിന്റെ ട്രസ്റ്റികളായ കേന്ദ്ര ആഭ്യന്തര മന്ത്രിയും കേന്ദ്ര ധനമന്ത്രിയും പങ്കെടുത്തു. കൂടാതെ പിഎം കെയർസ് ഫണ്ടിന്റെ പുതുതായി നാമനിർദ്ദേശം ചെയ്യപ്പെട്ട താഴെ പറയുന്ന ട്രസ്റ്റികളും സംബന്ധിച്ചു :
സുപ്രീം കോടതി മുൻ ജഡ്ജി ജസ്റ്റിസ് കെ.ടി. തോമസ്,
മുൻ ഡെപ്യൂട്ടി സ്പീക്കർ, ശ്രീ കരിയ മുണ്ട,
ശ്രീ രത്തൻ ടാറ്റ, ചെയർമാൻ എമിരിറ്റസ്, ടാറ്റ സൺസ്.
പിഎം കെയേഴ്സ് ഫണ്ടിന്റെ ഉപദേശക ബോർഡ് രൂപീകരിക്കുന്നതിനായി ഇനിപ്പറയുന്ന പ്രമുഖരെ നാമനിർദ്ദേശം ചെയ്യാൻ ട്രസ്റ്റ് തീരുമാനിച്ചു:
ഇന്ത്യയുടെ മുൻ കൺട്രോളർ ആൻഡ് ഓഡിറ്റർ ജനറൽ, ശ്രീ രാജീവ് മെഹ്റിഷി
ഇൻഫോസിസ് ഫൗണ്ടേഷൻ മുൻ ചെയർപേഴ്സൺ, ശ്രീമതി. സുധാ മൂർത്തി,
, ടീച്ച് ഫോർ ഇന്ത്യയുടെ സഹസ്ഥാപകനും ഇൻഡികോർപ്സിന്റെയും പിരമൽ ഫൗണ്ടേഷന്റെയും മുൻ സിഇഒയുമായ ശ്രീ ആനന്ദ് ഷാ.
പുതിയ ട്രസ്റ്റിമാരുടെയും ഉപദേഷ്ടാക്കളുടെയും പങ്കാളിത്തം പിഎം കെയേഴ്സ് ഫണ്ടിന്റെ പ്രവർത്തനത്തിന് വിശാലമായ കാഴ്ചപ്പാടുകൾ നൽകുമെന്ന് പ്രധാനമന്ത്രി പറഞ്ഞു. പൊതുജീവിതത്തിലെ അവരുടെ വിപുലമായ അനുഭവം, വിവിധ പൊതു ആവശ്യങ്ങളോട് കൂടുതൽ പ്രതികരിക്കുന്നതിന് ഫണ്ടിന് കൂടുതൽ ഊർജ്ജം നൽകും.
ND
(
പ്രത്യേക സേവനങ്ങളും ഫീച്ചറുകളും
ഐഐഎസ്ടിയുടെ 11-ാമത് ബിരുദദാന ചടങ്ങ് സംഘടിപ്പിച്ചു
തിരുവനന്തപുരത്തെ ഇന്ത്യൻ ഇൻസ്റ്റിറ്റ്യൂട്ട് ഓഫ് സ്പേസ് സയൻസ് ആൻഡ് ടെക്നോളജിയുടെ  പതിനൊന്നാമത് ബിരുദദാന ചടങ്ങ് തിരുവനന്തപുരത്ത് സംഘടിപ്പിച്ചു . ഇന്ത്യൻ ഇൻസ്റ്റിറ്റ്യൂട്ട് ഓഫ് ടെക്നോളജി  കൗൺസിൽ സ്റ്റാൻഡിങ് കമ്മിറ്റി ചെയർപേഴ്സണും ഐഎസ്ആർഒ മുൻ ചെയർപേഴ്സനുമായ ഡോ.കെ.രാധാകൃഷ്ണൻ ഉദ്ഘാടനം ചെയ്തു. ‘പുതിയ ബഹിരാകാശ യുഗത്തിൽ' പ്രാമുഖ്യം നേടാനുള്ള ശ്രമത്തിൽ ദേശീയ ബഹിരാകാശ മേഖലയുടെ ഭാവി വിജ്ഞാനത്തിന്റെയും നൈതികതയുടെയും വെളിച്ചമായി ഐഐഎസ്ടി വികസിക്കുമെന്ന് അദ്ദേഹം പറഞ്ഞു. ചാൻസലർ ഡോ.ബി.എൻ.സുരേഷ് അധ്യക്ഷത വഹിച്ചു. വിദ്യാഭ്യാസം, ഗവേഷണം, നൂതനാശയങ്ങൾ തുടങ്ങി എല്ലാ മേഖലകളിലും ഐഐഎസ്ടി മികച്ച വിജയം കൈവരിച്ചതായി അദ്ദേഹം പറഞ്ഞു. ബിരുദം ലഭിച്ചവർ ഇന്ത്യയുടെ ബൗദ്ധിക കരുത്തിന്റെ ബ്രാൻഡ് അംബാസഡർമാരാകണമെന്ന് ഐഎസ്ആർഒ അധ്യക്ഷനും ഐഐഎസ്ടി ഗവേണിംഗ് ബോഡി ചെയർമാനുമായ ശ്രീ എസ് സോമനാഥ് പറഞ്ഞു. ആകെ 275 ഡിഗ്രികളാണ് ചടങ്ങിൽ നൽകിയത്. ബിടെക്കിൽ 135 പേരും ഡ്യുവൽ ഡിഗ്രിയിൽ 18 പേരും എം ടെക്കിൽ 97 പേരും പിഎച്ച്ഡിയിൽ 25 പേരും ബിരുദം നേടി. ചടങ്ങിൽ മികച്ച വിജയം നേടിയ വിദ്യാർഥികൾക്കുള്ള സ്വർണമെഡലുകളും വിതരണം ചെയ്തു. ഐഐഎസ്ടി& വിഎസ്എസ്സി ഡയറക്ടർ ഡോ. ഉണ്ണികൃഷ്ണൻ നായർ ബിരുദദാന റിപ്പോർട്ട് അവതരിപ്പിച്ചു . എൽപിഎസ്സി ഡയറക്ടർ ഡോ വി നാരായണനും ചടങ്ങിൽ പങ്കെടുത്തു.
--NS--
(Visitor Counter : 55
രാജ്യരക്ഷാ മന്ത്രാലയം
മുൻ എ.എം.സി. / എസ്.എസ്.സി മെഡിക്കൽ ഓഫീസർമാരെ നിയമിക്കാൻ ഡിജി എ.എഫ്.എം.എസ്സിന് അനുമതി
 / ഷോർട്ട് സർവീസ് കമ്മീഷൻ  മെഡിക്കൽ ഓഫീസർമാരെ നിയമിക്കുന്നതിന് പ്രതിരോധ മന്ത്രാലയം, ഡൈറെക്റ്ററെയ്റ്റ് ജനറൽ ആംഡ് ഫോഴ്സസ് മെഡിക്കൽ സർവീസസിന്  അനുമതി നൽകിക്കൊണ്ട് ഉത്തരവ് പുറപ്പെടുവിച്ചു. 2017 നും 2021 നും ഇടയിൽ വിരമിച്ച 400 മുൻ എ.എം.സി/എസ്.എസ്.സി മെഡിക്കൽ ഓഫീസർമാരെ 'ടൂർ ഓഫ് ഡ്യൂട്ടി’പദ്ധതി പ്രകാരം, പരമാവധി 11 മാസത്തേക്ക് കരാർ അടിസ്ഥാനത്തിൽ നിയമിക്കുമെന്ന് പ്രതീക്ഷിക്കുന്നു.
എ.എഫ്.എം.എസ് ഇതിനകം വിവിധ ആശുപത്രികളിൽ അധികമായി ഡോക്ടർമാരെ വിന്യസിച്ചിട്ടുണ്ട്. ഷോർട്ട് സർവീസസ് കമ്മീഷൻഡ് ഡോക്ടർമാരുടെ കാലാവധി 2021 ഡിസംബർ 31 വരെ ദീർഘിപ്പിച്ചു. ഇത് ഡോക്ടർമാരുടെ ആകെ സംഖ്യ 238 ആയി വർദ്ധിപ്പിച്ചു. എ.എഫ്.എം.എസിൽ നിന്ന് അടുത്തിടെ വിരമിച്ച മെഡിക്കൽ പ്രൊഫഷണലുകളെയും വീണ്ടും നിയമിച്ചു.
കൂടാതെ, രാജ്യത്തെ എല്ലാ പൗരന്മാർക്കും ഇ-സഞ്ജീവനി ഒപിഡി വഴി ഓൺലൈനായി സൗജന്യ കൺസൾട്ടേഷൻ നൽകുന്നതിന് മുൻ പ്രതിരോധ ഡോക്ടർമാരെ നിയോഗിച്ചിട്ടുണ്ട്. https://esanjeevaniopd.in/ എന്ന വെബ്സൈറ്റിൽ ഈ സേവനം ലഭിക്കും.
മുൻ സൈനികരെയും അവരുടെ ആശ്രിതരെയും പരിചരിക്കുന്നതിനായി 51 എക്സ്-സർവീസ്മെൻ കോൺട്രിബ്യൂട്ടറി ഹെൽത്ത് സ്കീം  പോളിക്ലിനിക്കുകളിൽ  രാത്രി ഡ്യൂട്ടിക്ക് മൂന്ന് മാസത്തേക്ക് അധിക കരാർ ജീവനക്കാരെ താൽക്കാലികമായി നിയമിച്ചിട്ടുണ്ട്.
നിതി ആയോഗ്
നിതി ആയോഗിൽ സാമ്പത്തികവിദഗ്ധരുമായി പ്രധാനമന്ത്രി ആശയവിനിമയം നടത്തി
ചർച്ചാവിഷയം: ആഗോള പ്രതിസന്ധികൾക്കിടയിലെ ഇന്ത്യയുടെ വളർച്ചയും അതിജീവനശേഷിയും
ഉരുത്തിരിയുന്ന ആഗോള പരിതസ്ഥിതിയിൽ ഉയർന്നുവരുന്ന അവസരങ്ങൾ പ്രയോജനപ്പെടുത്തുന്നതിന്, പൊതു-സ്വകാര്യമേഖലകൾ സമന്വയം പ്രയോജനപ്പെടുത്തണമെന്നും അസാധാരണമാംവിധം ചിന്തിക്കണമെന്നും പ്രധാനമന്ത്രി
ഇന്ത്യ ഡിജിറ്റൽ സ്റ്റോറിയുടെ വിജയത്തെയും രാജ്യത്തുടനീളം ഫിൻടെക് അതിവേഗം സ്വീകരിക്കപ്പെട്ടതിനെയും പ്രധാനമന്ത്രി അഭിനന്ദിച്ചു
ഇന്ത്യയുടെ വളർച്ചയുടെ പ്രധാന ചാലകശക്തിയാണു നാരീശക്തിയെന്നു പ്രധാനമന്ത്രി
ഇന്ത്യയുടെ വികസനക്കുതിപ്പു നിലനിർത്താൻ കഴിയുന്ന മാർഗങ്ങളെക്കുറിച്ചുള്ള നിർദേശങ്ങൾ സാമ്പത്തികവിദഗ്ധർ അവതരിപ്പിച്ചു
പ്രക്ഷുബ്ധമായ ആഗോളവേദിയിൽ ദീപ്തമായ മേഖലയായി ഇന്ത്യ ഉയർന്നുവന്നെന്നു സാമ്പത്തികവിദഗ്ധർ
ഇന്ത്യയുടെ അതിജീവനശേഷിക്കു കൂടുതൽ കരുത്തേകുന്നതിനുള്ള തന്ത്രപ്രധാനമായ ശുപാർശകളും പങ്കുവച്ചു
പ്രധാനമന്ത്രി ശ്രീ നരേന്ദ്ര മോദി ഇന്നു രാവിലെ നിതി ആയോഗിൽ പ്രമുഖ സാമ്പത്തിക ശാസ്ത്രജ്ഞമായും വിദഗ്ധരുമായും ആശയവിനിമയം നടത്തി.
“ആഗോള പ്രതിസന്ധികൾക്കിടയിലെ ഇന്ത്യയുടെ വളർച്ചയും അതിജീവനശേഷിയും” എന്ന വിഷയത്തെ അടിസ്ഥാനമാക്കിയായിരുന്നു ചർച്ചകൾ. ആപത്ശങ്കകളുണ്ടെങ്കിലും, ഉയർന്നുവരുന്ന ആഗോള അന്തരീക്ഷം ഡിജിറ്റൽവൽക്കരണം, ഊർജം, ആരോഗ്യസംരക്ഷണം, കൃഷി തുടങ്ങിയ മേഖലകളിൽ പുതിയതും വൈവിധ്യപൂർണവുമായ അവസരങ്ങൾ പ്രദാനംചെയ്യുന്നുവെന്നു പ്രധാനമന്ത്രി പരാമർശിച്ചു. ഈ അവസരങ്ങൾ പ്രയോജനപ്പെടുത്തുന്നതിന്, പൊതു-സ്വകാര്യ മേഖലകൾ സമന്വയം പ്രയോജനപ്പെടുത്തുകയും അസാധാരണമാംവിധം ചിന്തിക്കുകയും വേണം. ഇന്ത്യ ഡിജിറ്റൽ സ്റ്റോറിയുടെ വിജയത്തെയും രാജ്യത്തുടനീളം ഫിൻടെക് അതിവേഗം സ്വീകരിക്കപ്പെട്ടതിനെയും, അതു വാഗ്ദാനംചെയ്യുന്ന സമഗ്രവളർച്ചയ്ക്കും വികാസത്തിനുമുള്ള സാധ്യതയെയും പ്രധാനമന്ത്രി അഭിനന്ദിച്ചു. ഇന്ത്യയുടെ വളർച്ചയുടെ പ്രധാന ചാലകശക്തിയാണു നാരീശക്തിയെന്നു പ്രധാനമന്ത്രി ചൂണ്ടിക്കാട്ടി. തൊഴിൽശക്തിയിൽ സ്ത്രീകളുടെ പങ്കാളിത്തം കൂടുതൽ പ്രാപ്തമാക്കുന്നതിനും വർധിപ്പിക്കുന്നതിനുമുള്ള ശ്രമങ്ങൾ തുടരണമെന്നും അദ്ദേഹം ആഹ്വാനംചെയ്തു. അന്താരാഷ്ട്ര ചെറുധാന്യവർഷമായ നടപ്പുവർഷത്തിൽ, കാർബൺരഹിതവും പ്രകൃതിദത്തകൃഷിക്ക് അനുയോജ്യവും ചെലവുകുറഞ്ഞ പോഷകാഹാരസ്രോതസും എന്ന നിലയിൽ, ഗ്രാമീണ-കാർഷിക മേഖലകളെ പരിവർത്തനം ചെയ്യാനുള്ള കഴിവുകൾ കണക്കിലെടുത്ത്, ചെറുധാന്യങ്ങൾ പ്രോത്സാഹിപ്പിക്കേണ്ടതിന്റെ ആവശ്യകത പ്രധാനമന്ത്രി ചൂണ്ടിക്കാട്ടി.
യോഗത്തിൽ പങ്കെടുത്തവർ ഇന്ത്യയുടെ വികസനക്കുതിപ്പു വരുംകാലങ്ങളിലും നിലനിർത്തുന്നതിനുള്ള പ്രായോഗിക നടപടികൾ വാഗ്ദാനംചെയ്തു. കൃഷിമുതൽ ഉൽപ്പാദനംവരെയുള്ള വിവിധ വിഷയങ്ങളിൽ ആശയങ്ങളും നിർദേശങ്ങളും പ്രധാനമന്ത്രിയുമായി പങ്കുവച്ചു. ആഗോളപ്രതിസന്ധികൾ തുടരുന്നതിനുള്ള സാധ്യത തിരിച്ചറിഞ്ഞ്, ഇന്ത്യയുടെ അതിജീവനശേഷിക്കു കൂടുതൽ കരുത്തേകുന്നതിനുള്ള തന്ത്രപ്രധാനമായ ശുപാർശകളും പങ്കുവച്ചു. പ്രക്ഷുബ്ധമായ ആഗോളവേദിയിൽ ദീപ്തമായ മേഖലയായി ഇന്ത്യ ഉയർന്നുവന്നിട്ടുണ്ട്. എല്ലാ മേഖലകളിലെയും സമഗ്രവികസനത്തിലൂടെ ഈ അടിത്തറയിൽ വളർച്ചയ്ക്കുള്ള പുതിയ പ്രചോദനങ്ങൾ സൃഷ്ടിക്കേണ്ടതുണ്ടെന്നും നിർദേശിച്ചു.
സാമ്പത്തികവിദഗ്ധരുടെ കാഴ്ചപ്പാടുകൾക്കു നന്ദി അറിയിച്ച പ്രധാനമന്ത്രി, അവരുടെ പരിവർത്തന ആശയങ്ങൾ തുടർച്ചയായി പങ്കുവച്ച്, നമ്മുടെ രാജ്യത്തിന്റെ വികസനത്തിനു പിന്തുണയേകണമെന്ന് അവരോട് ആഹ്വാനംചെയ്യുകയും ചെയ്തു.
കേന്ദ്ര ധനമന്ത്രി, ആസൂത്രണ സഹമന്ത്രി , നിതി ആയോഗ് ഉപാധ്യക്ഷൻ, പ്രധാനമന്ത്രിയുടെ പ്രിൻസിപ്പൽ സെക്രട്ടറി, നിതി ആയോഗ് അംഗങ്ങൾ, ക്യാബിനറ്റ് സെക്രട്ടറി, മുഖ്യ സാമ്പത്തിക ഉപദേഷ്ടാവ്, നിതി ആയോഗ് സിഇഒ എന്നിവരും യോഗത്തിൽ പങ്കെടുത്തു.
--ND--
(Visitor Counter : 103
ന്യൂനപക്ഷകാര്യ മന്ത്രാലയം
സ്കൂള് പഠനം ഇടയ്ക്ക് വച്ച് നിറുത്തിയ 182 സ്കൂള് വിദ്യാര്ത്ഥകള് ബ്രിഡ്ജ് കോഴ്സ് വിജയകരമായി പൂര്ത്തിയാക്കി
സ്കൂള് പഠനം ഇടയ്ക്ക് വച്ച് നിറുത്തിയ കുട്ടികള്ക്കും, മദ്രസകളില് പഠനം തുടരുന്ന വിദ്യാര്ത്ഥികള്ക്കും കേന്ദ്ര നൂനപക്ഷ കാര്യ മന്ത്രാലയവും, ജാമിയ മിലിയ ഇസ്ലാമിയയും സംയുക്തമായി നടത്തുന്ന ബ്രിഡ്ജ് കോഴ്സ് വിജയകരമായി പൂര്ത്തിയാക്കിയ വിദ്യാര്ത്ഥികള്ക്കുള്ള സര്ട്ടിഫിക്കറ്റുകള് കേന്ദ്ര നൂനപക്ഷകാര്യ മന്ത്രി ശ്രീ. മുക്താര് അബ്ബാസ് നഖ്വി വിതരണം ചെയ്യും.
(ഇക്കൊല്ലം ബ്രിഡ്ജ് കോഴ്സില് ചേര്ന്ന 260 വിദ്യാര്ത്ഥകളില് 182 പേരാണ് വിജയകരമായി പൂര്ത്തിയാക്കിയത്. മദ്രസാ അദ്ധ്യാപകരെ മുഖ്യധാര വിദ്യാഭ്യാസ സമ്പ്രദായവുമായി ബന്ധിപ്പിക്കാനുള്ള ഒരു പരിശീലന പരിപാടിയും മന്ത്രാലയം തുടങ്ങിയിട്ടുണ്ട്.
ND MRD – 584
പ്രധാനമന്ത്രിയുടെ ഓഫീസ്
മിസ് യൂണിവേഴ്സ് കിരീടം നേടിയ ഹർനാസ് സന്ധുവിന് പ്രധാനമന്ത്രിയുടെ അഭിനന്ദനം
മിസ് യൂണിവേഴ്സ് കിരീടം നേടിയ ഹർനാസ് സന്ധുവിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
ഒരു ട്വീറ്റിൽ പ്രധാനമന്ത്രി പറഞ്ഞു;
"മിസ് യൂണിവേഴ്സ് കിരീടം നേടിയതിന് ഹർനാസ് സന്ധുവിന് അഭിനന്ദനങ്ങൾ. അവരുടെ ഭാവി ഉദ്യ മങ്ങൾക്ക് ആശംസകൾ."†
(
റോഡ് ഗതാഗത, ഹൈവേ മന്ത്രാലയം
ഭാരത്മാല പരിയോജനയ്ക്ക് കീഴിൽ ആധുനിക മൾട്ടി മോഡൽ ലോജിസ്റ്റിക്സ് പാർക്കിന്റെ ദ്രുതഗതിയിലുള്ള വികസനത്തിനായി ത്രികക്ഷി ധാരണാപത്രം ഒപ്പുവച്ചു
ന്യൂ ഡൽഹി: ഓഗസ്റ്റ് 24, 2022
രാജ്യത്തുടനീളം ചരക്ക് നീക്കം കേന്ദ്രീകൃതമാക്കുന്നതിനും, ചരക്ക് നീക്കത്തിനുള്ള ചെലവ് അന്താരാഷ്ട്ര നിലവാരത്തിന് തുല്യമായി ജിഡിപിയുടെ 14% ൽ നിന്ന് 10% ൽ താഴെയായി കുറയ്ക്കുന്നതിനുമുള്ള ലക്ഷ്യത്തോടെ ഭാരത്മാല പരിയോജനയ്ക്ക് കീഴിൽ ആധുനിക മൾട്ടി മോഡൽ ലോജിസ്റ്റിക്സ് പാർക്കുകളുടെ  ദ്രുതഗതിയിലുള്ള വികസനത്തിനായി ത്രികക്ഷി കരാർ ഒപ്പു വെച്ചൂ. കേന്ദ്ര റോഡ് ഗതാഗത, ഹൈവേ മന്ത്രി ശ്രീ നിതിൻ ഗഡ്കരി, കേന്ദ്ര തുറമുഖ, ഷിപ്പിംഗ്, ജലപാത മന്ത്രി ശ്രീ സർബാനന്ദ സോനോവാൾ, കേന്ദ്ര റോഡ് ഗതാഗത, ഹൈവേ സഹമന്ത്രി ജനറൽ  വി.കെ സിംഗ് എന്നിവർ ത്രികക്ഷി കരാറിൽ ഒപ്പുവെക്കുന്നതിന് സാക്ഷ്യം വഹിച്ചു.
നാഷണൽ ഹൈവേസ് ലോജിസ്റ്റിക്സ് മാനേജ്മെന്റ് ലിമിറ്റഡ് , ഇൻലാൻഡ് വാട്ടർവേസ് അതോറിറ്റി ഓഫ് ഇന്ത്യ , റെയിൽ വികാസ് നിഗം ലിമിറ്റഡ്  എന്നിവരാണ് ത്രികക്ഷി കരാർ ഒപ്പിട്ടത്.
ജലപാതകൾ, പ്രത്യേക ചരക്ക് ഇടനാഴികൾ, റോഡ് ഗതാഗതം എന്നിവയിൽ നിന്ന് ചരക്ക് കൈമാറ്റം ചെയ്യുന്നത് / നീക്കുന്നത് എംഎംഎൽപി-കൾ ഉറപ്പാക്കുമെന്ന് ചടങ്ങിൽ സംസാരിച്ച ശ്രീ നിതിൻ ഗഡ്കരി പറഞ്ഞു. ഇത് ഗതി ശക്തിയിലൂടെ രാഷ്ട്രം കെട്ടിപ്പടുക്കുകയാണെന്നും അദ്ദേഹം പറഞ്ഞു.
രാജ്യത്തുടനീളം വേഗത്തിലുള്ളതും കാര്യക്ഷമവും സാമ്പത്തികവും പരിസ്ഥിതി സൗഹൃദവുമായ ചരക്ക് നീക്കത്തിന് ഈ ധാരണാപത്രം വഴിയൊരുക്കുമെന്ന് ശ്രീ സർബാനന്ദ സോനോവാൾ പറഞ്ഞു.
കണ്ടെയ്നർ ടെർമിനലുകൾ, കാർഗോ ടെർമിനലുകൾ, വെയർഹൗസുകൾ, കോൾഡ് സ്റ്റോറേജ്, വസ്തുക്കൾ കൈകാര്യം ചെയ്യുന്നതിനുള്ള യന്ത്രവൽകൃത സൗകര്യങ്ങൾ, മൂല്യവർദ്ധിത സേവനങ്ങളായ കസ്റ്റംസ് ക്ലിയറൻസ്, ടെസ്റ്റിംഗ് സൗകര്യങ്ങൾ, വെയർഹൗസിംഗ് മാനേജ്മെന്റ് സേവനങ്ങൾ എന്നിവ ഉൾപ്പെടുന്നതും റെയിൽ, റോഡ് സൗകര്യമുള്ളതും ആയ ചരക്ക് കൈകാര്യം ചെയ്യൽ കേന്ദ്രമായിരിക്കും മൾട്ടി മോഡൽ ലോജിസ്റ്റിക്സ് പാർക്ക്. മറ്റ് അനുബന്ധ സൗകര്യങ്ങൾക്കൊപ്പം. 'ഹബ് & സ്പോക്ക്' മാതൃകയിൽ വികസിപ്പിച്ച എംഎംഎൽപി, ഹൈവേകൾ, റെയിൽവേ, ഉൾനാടൻ ജലപാതകൾ എന്നിവയിലൂടെ ഒന്നിലധികം ചരക്ക് ഗതാഗത സംവിധാനങ്ങൾ സംയോജിപ്പിക്കും.